40. ΒΑΣΙΛΙΚΟΝ ΔΙΑΤΑΓΜΑ της 18 Μαΐου/3 Ιουν. 1954 Περί οργανώσεως της Σχολής του Προσωπικού φυλάξεως των Φυλακών. Έχοντες υπ' όψιν τας διατάξεις του άρθρ. 99 του από 28ης Σεπτ. 1935 Ν.Δ/τος, "περί οργανώσεως σωφρονιστικού προσωπικού και διαχειρίσεως φυλακών", ως τούτο αντικατεστάθη δια του άρθρ. 16 του υπ' αριθ. 1026/1946 Α. Νόμου, την υπ' αριθ. 115/1954 σύμφωνον γνώμην του Α.Σ.Δ.Υ. και την υπ' αριθ. 187/1954 γνωμοδότησιν του Συμβουλίου Επικρατείας, προτάσει του Ημετέρου επί της Δικαιοσύνης Υπουργού, αποφασίζομεν και διατάσσομεν: Άρθρ.1.-1.Η Σχολή του προσωπικού φυλάξεως των Φυλακών, λειτουργεί παρά τινι των εν Αθήναις Φυλακών, οριζομένη δι' αποφάσεως του Υπουργού Δικαιοσύνης. Η Σχολή υπάγεται απ' ευθείας εις το Υπουργείον Δικαιοσύνης, διευθύνεται δε υπό του Διευθυντού της παρ' η λειτουργεί φυλακής. "Την ανωτέραν διεύθυνσιν της Σχολής έχει ο Γενικός Διευθυντής Ποινικής Δικαιοσύνης". Τα εντός " " αντικατεστάθησαν ως άνω δια του άρθρ. 1 του Β.Δ. της 24 Απρ./14 Μαΐου 1958. 2.Εις την Σχολήν εισάγονται πάντες οι το πρώτον διοριζόμενοι φύλακες και οι εκ των υπηρετούντων μη φοιτήσαντες εις την Σχολήν φύλακες και βαθμούχοι. 3.Οι εις την Σχολήν φοιτώντες, δύνανται να διαιρεθώσιν εις δύο τμήματα διδασκαλίας εν η περιπτώσει ο αριθμός των προς εισαγωγήν εις την Σχολήν υπερβαίνει τους τριάκοντα. Εν τη περιπτώσει ταύτη, τμήμα του συνολικού αριθμού των μαθητών φυλάκων, δύναται να στρατωνισθή εναλλάξ μετά των λοιπών μαθητών και εις ετέραν φυλακήν των Αθηνών, επί χρόνον ίσον το πολύ προς το ήμισυ του όλου χρόνου της σχολικής περιόδου. 4.Αναλόγως του αριθμού των φοιτώντων μαθητών φυλάκων, και καθ' ομάδας εκ δέκα τοιούτων δύναται να καλήται ανά εις βαθμούχος ως ομαδάρχης και επιμελητής της πρακτικής αυτών ασκήσεως. Ούτοι, παρακολουθούσι τα μαθήματα ως ακροαταί, εφ' όσον έχουσιν ήδη φοιτήσει εις την Σχολήν. 5.Ιδιαίτερον τμήμα, ως παράρτημα της κυρίως Σχολής, δύναται να λειτουργήση εν ταις Γυναικείαις φυλακαίς των Αθηνών, δια την εκπαίδευσιν εκ περιτροπής των διορισθεισών μετά την 28ην Απρ. 1941 γυναικών φυλάκων, μη αποκλειομένης και της καταρτίσεως μικτών τμημάτων. 6.Η ημερομηνία ενάρξεως εκάστης περιόδου της Σχολής, ορίζεται δι' Υπουργικής Αποφάσεως, δι' ης ορίζονται και οι καλούμενοι προς φοίτησιν φύλακες. 7.Η λήξις της Σχολικής περιόδου ορίζεται δια πράξεως του διδακτικού προσωπικού της Σχολής, εγκρινομένης υπό του Υπουργού Δικαιοσύνης όστις καθορίζει την ακριβή ημερομηνίαν των εξετάσεων. Σελ. 596,02(α) 109-76 8.Δι' αποφάσεως του Υπουργού της Δικαιοσύνης επιτρέπεται η οργάνωσις ιδιαιτέρου τμήματος μηνιαίας διαρκείας, προσκαλουμένων εις τούτο, ως απλών ακροατών, φυλάκων και βαθμούχων εκ των φοιτησάντων κατά το παρελθόν εις την Σχολήν προσωπικού φυλάξεως. Άρθρ.9.-Ο Διευθυντής της Σχολής ως άμεσος προϊσταμένη Αρχή των εν αυτή εκπαιδευομένων, είναι και πειθαρχικώς προϊστάμενος αυτών, κατά τας σχετικάς διατάξεις του υπαλληλικού Κώδικος. Άρθρ.10.-Η οικονομική διαχείρισις της Σχολής και πάσα η λογιστική αυτής υπηρεσία ασκείται υπό της υπηρεσίας της φυλακής παρ' η Σχολή. Άρθρ.11.-Μητρώον των φοιτώντων εις την Σχολήν, εις ο καταχωρούνται πάσαι αι αφορώσαι έκαστον των μαθητών μεταβολαί και αι πειθαρχικαί ποιναί, τηρείται παρά τη Γραμματεία της φυλακής, παρ' η η Σχολή, υπό την επίβλεψιν του Διευθυντού της Σχολής. Άρθρ.12.-Καταργείται το από 23ης Μαρτ. 1946 Β. Διάταγμα "περί οργανώσεως της Σχολής προσωπικού φυλάξεως φυλακών" ως μεταγενεστέρως ετροποποιήθη. Εις τον αυτόν επί της Δικαιοσύνης Υπουργόν ανατίθεμεν την δημοσίευσιν και εκτέλεσιν του παρόντος Δ/τος. Άρθρ.2.-"1.Εις την Σχολήν διδάσκονται τα εξής μαθήματα. α)Στοιχεία Σωφρονιστικής Επιστήμης. β)Στοιχεία Εγκληματολογίας. γ)Στοιχεία Ποινικού Δικαίου και Ποινικής Δικονομίας. δ)Στοιχεία Συνταγματικού και Διοικητικού Δικαίου. ε)Γενικός Κανονισμός των Φυλακών. στ)Υγιεινή, ίδια των Φυλακών". Η παρ. 1 αντικατεστάθη ως άνω δια του άρθρ. 2 του Β.Δ. της 24 Απρ./14 Μαΐου 1958. 2.Οι εν τη Σχολή διδάσκοντες υποχρεούνται όπως υποβάλλωσι προς το Υπουργείον προ της ενάρξεως εκάστης Σχολικής περιόδου το κείμενον της διδαχθησομένης ύλης. Άρθρ.3.-1.Αι ώραι της διδασκαλίας δεν δύνανται να υπερβώσι τας 20 καθ' εβδομάδα. Κατά τας λοιπάς ώρας οι εις την Σχολήν φοιτώντες εκτελούσιν υπηρεσίαν εν τη παρ' η ή ή Σχολή φυλακή, εκπαιδευόμενοι πρακτικώς. 2.Αργίας η Σχολή έχει τας τοιαύτας του Υπουργείου Δικαιοσύνης, καθ' ας οι εις αυτήν φοιτώντες απαλλάσσονται της θεωρητικής διδασκαλίας. Άρθρ.4.-1.Το διδακτικόν προσωπικόν της Σχολής εκλέγεται μεταξύ των κάτωθι προσώπων. α)Του Γενικού Διευθυντού Ποινικής Δικαιοσύνης, των παρά τη αυτή Γενική Διευθύνσει Διευθυντών και των Επιθεωρητών φυλακών. β)Υφηγητών του Πανεπιστημίου. γ)Διευθυντών Φυλακών. δ)Ανωτέρων Αστυνομικών υπαλλήλων. ε)Ιατρών φυλακών. Το εδάφ. ς΄ της παρ. 1 διεγράφη δια του Β.Δ. της 24 Απρ./14 Μαΐου 1958. 2.Δι' αποφάσεως του επί της Δικαιοσύνης Υπουργού, δύναται να ορίζηται η διενέργεια ωρισμένου αριθμού διαλέξεων επί ζητημάτων επιστημονικής αστυνομίας, στοιχείων Χριστιανικής ηθικής και άλλων μορφωτικών θεμάτων. Η αμοιβή των εντεταλμένων με την διενέργειαν διαλέξεων είναι η αυτή προς την του διδακτικού προσωπικού. 3.Το διδακτικόν προσωπικόν ορίζεται δι' Υπουργικής αποφάσεως ισάριθμον προς τα διδακτέα μαθήματα. Εν περιπτώσει κωλύματος ή απουσίας μέλους τινός του διδακτικού προσωπικού, η αναπλήρωσις αυτού ανατίθεται δι' αποφάσεως του Υπουργού Δικαιοσύνης εις έν των προσώπων των αναφερομένων εν τη παρ. 1 του παρόντος άρθρου. 6.Ι.β.40 Προσωπικό Φυλακών Άρθρ.5.-1.Κατά την διάρκειαν της σχολικής περιόδου, εξεταζόμενος έκαστος των μαθητών τρις τουλάχιστον εφ' εκάστου μαθήματος, βαθμολογείται παρ' εκάστου των διδασκόντων εν τέλει δε της σχολικής περιόδου εξάγεται εν εκάστω μαθήματι ο μέσος όρος της κατά την διάρκειαν των μαθημάτων προφορικής επιδόσεως συμπεριλαμβανομένης της Γυμναστικής και των συναφών μαθημάτων. Οι μέσοι ούτοι όροι απάντων των μαθητών δίδουσιν ούτω τον γενικόν μέσον όρον των προφορικών. 2.Εις τον γενικόν μέσον όρον των προφορικών προστίθεται ο γενικός μέσος όρος των γραπτών εξετάσεων, διεξαγομένων μετά την λήξιν της Σχολικής περιόδου, ως και βαθμός πρακτικής ασκήσεως διδόμενος υπό του κατά την παρ. 1 του άρθρ. 1 του παρόντος ασκούντος την ανωτέραν διεύθυνσιν της Σχολής και εν απουσία τούτου υπό του Διευθυντού της Σχολής, εκ του αθροίσματος δε των τριών τούτων βαθμών, μετά την διαίρεσίν του δια του 3, προκύπτει ο τελικός βαθμός. Άρθρ.6.-1.Τα θέματα της γραπτής εξετάσεως είναι κοινά δι' άπαντας τους εξεταζομένους και συνίστανται εις ερωτήσεις εφ' εκάστου μαθήματος, ορίζει δε ταύτα το Συμβούλιον των διδασκόντων δια πρακτικού του κατά την ημέραν των εξετάσεων και προ της ενάρξεως αυτών. Τα θέματα ταύτα τίθενται πάντως παρ' εκάστου των διδασκόντων υπό την προηγουμένην έγκρισιν του ασκούντος την ανωτέραν διεύθυνσιν της Σχολής. Οσάκις μετέχει του διδακτικού προσωπικού ο Γενικός Διευθυντής Ποινικής Δικαιοσύνης τα θέματα τίθενται υπό την έγκρισιν τούτου. Η παρ. 1 αντικατεστάθη ως άνω δια του άρθρ .3 του Β.Δ. της 24 Απρ./14 Μαΐου 1958. 2.Αι απαντήσεις των εξεταζομένων γράφονται επί φύλλου χάρτου φέροντος την σφραγίδα της φυλακής και την μονογραφήν του Προέδρου του Διδακτικού Συμβουλίου. Εις τους εξεταζομένους τάσσεται προθεσμία προς παράδοσιν του γραπτού ουχί πέραν των δύο ωρών. Έκαστος των εξεταζομένων άμα περατώση την απάντησιν επί του θέματος γράφει το όνομα και επώνυμον αυτού εις το τέλος του γραπτού και είτα παραδίδει αυτό εις το Πρόεδρον του Συμβουλίου. 3.Έκαστος των διδασκόντων βαθμολογεί ιδιαιτέρως επί του μαθήματος του. Άρθρ.7.-Η βαθμολογία είναι 0-10. Επιτυχόντες θεωρούνται οι λαβόντες τουλάχιστον τον βαθμόν 5. Άρθρ.8.-Τα αποτελέσματα των εξετάσεων καταχωρούνται εν πρακτικώ, όπερ υπογραφόμενον παρά του διδακτικού Συμβουλίου, υποβάλλεται τω Υπουργείω Δικαιοσύνης. Εν αυτώ οι επιτυχόντες καταχωρούνται αναλόγως του ου έτυχον βαθμού.  Προκειμένου δύο ή περισσοτέρων τυχόντων του αυτού βαθμού ή σειρά επιτυχίας κανονίζεται κατά την εν τη υπηρεσία αρχαιότητα.